15/11/2011 | Administración LocalMunicipal
Touro
Anuncio bases para a contratación dun animador cultural para o Concello de Touro

Por acordo da Xunta de Goberno Local de data dezanove de outubro de 2011, apróbase a convocatoria e as bases para a selección dun animador cultural que se transcribe a continuación: O obxecto da convocatoria e a provisión dunha praza de animador sociocultural do Concelllo de Touro en réxime de contratación laboral por obra ou servizo determinado condicionado ó outorgamento da correspondente subvención pola Excma. Deputación Provincial de A Coruña. A duración do contrato será dun ano cunha xornada laboral de 40 horas semanais. As obrigas dos animadores serán como mínimo desenvolver os programas culturais do concello e colaborar nos programas da Deputación, e realizar traballos de apoio nas aulas de informática municipais. As remuneracións serán as establecidas no presuposto para o exercicio 2012, debendo respectarse os criterios establecidos na Orde da convocatoria de subvención. O contrato poderá ser ampliado condicionando a mesma a existencia de subvención correspondente. En ningún caso se poderá adquirir a condición de persoal fixo ou indefinido, salvo a superación do proceso selectivo correspondente. a) Ser español ou cidadán comunitario, ou cumpran cos requisitos establecidos no artigo 57 da lei 7/2007 do Estatuto Básico do emprego público. b) Ter cumpridos dezaseis anos de idade na data en que remate o prazo para a presentación de solicitudes. c) Ter titulo de técnico en animación sociocultural ou diplomado en Educación social; de non presentarse candidatos que cumpran con estas condicións, poderánse admitir outros aspirantes que teñan a titulación en maxisterio e outras titulacións universitarias. d) Non padecer enfermidade ou eiva física que impida o exercicio do cargo. e) Non estar incurso en ningunha das causas de incompatibilidade ou incapacidade que a lexislación vixente determina. As instancias débense dirixir ao Sr. alcalde do Concello de Touro e presentarse no Rexistro Xeral do Concello no prazo de quince días a contar dende a publicación do anuncio no BOP. Así mesmo as instancias poderánse presentar na forma que determina a LRXAP-PAC. Constitúese do seguinte xeito: Presidente: O secretario da Corporación ou funcionario en quen delegue Secretario: Un funcionario da Corporación. Vogais: A técnica local de emprego, o animador deportivo e un funcionario ou persoal contratado de calquera das administracións publicas, con titulación suficiente. * Outras titulacións relacionadas co traballo a desenvolver distintas da aprobada como requisito para participar: 1,5 puntos. * Cursos, seminarios e xornadas relacionadas coa actividade: 1,5 puntos. * Cursos en galego: 1 punto. * Experiencia laboral: 2,5 puntos. Aqueles aspirantes que non superen os 3,25 puntos na fase de valoración de méritos non pasarán á fase de entrevista. Os aspirantes que a superen serán convocados persoalmente por vía telefónica para a realización da entrevista. * Entrevista persoal: 3,5 puntos, na que se valorará a aptitude, coñecementos sobre o traballo a realizar, dispoñibilidade, coñecemento do medio. Rematada a entrevista o tribunal proporá o nomeamento do candidato que resulte mellor valorado. Polo alcalde procederase a formalización do contrato. Ata que non se formalice o mesmo, o aspirante proposto non terá dereito a ningunha percepción económica.7.- As presentes bases teñen carácter administrativo e son susceptibles de impugnación conforme ás normas de dereito administrativo.” Touro, a 7 de novembro de 2011. O Alcalde, Asdo.: Ignacio Codesido Barreiro.